ai4bharat/Pralekha huggingface dataset:
பிரதமர் அலுவலகம்
ஆசிய விளையாட்டுப் போட்டிகள் 2022 இல் 10 மீட்டர் ஏர் பிஸ்டல் மகளிர் பிரிவில் இஷா சிங் வெள்ளிப் பதக்கம் வென்றதற்கு பிரதமர் வாழ்த்து
ஹாங்சோவில் நடைபெறும் 2022 ஆசிய விளையாட்டுப் போட்டிகளில் 10 மீட்டர் ஏர் பிஸ்டல் மகளிர் பிரிவில் வெள்ளிப் பதக்கம் வென்ற இஷா சிங்கிற்கு பிரதமர் திரு. நரேந்திர மோடி வாழ்த்து தெரிவித்துள்ளார்.
சமூக ஊடக எக்ஸ் பதிவில் பிரதமர் கூறியுள்ளதாவது:
"10 மீட்டர் ஏர் பிஸ்டல் மகளிர் பிரிவில் வெள்ளிப் பதக்கம் வென்ற இஷா சிங்கை நினைத்து பெருமைப்படுகிறேன். ஆசிய விளையாட்டுப் போட்டிகளில் அவரது வெற்றிக்கு அவரது அர்ப்பணிப்பு, கவனம் செலுத்தும் பயிற்சி, அசைக்க முடியாத உறுதி ஆகியவையே காரணம்’’.
----
ANU/AD/PKV/KPG
(
பாதுகாப்பு அமைச்சகம்
பாதுகாப்பு இணையமைச்சர் திரு அஜய் பட், அந்தமான் மற்றும் நிக்கோபார் தலைமையகத்தைப் பார்வையிட்டார்
மத்திய பாதுகாப்பு இணையமைச்சர் திரு அஜய் பட், 2023 செப்டம்பர் 18 அன்றுடன் முடிவடைந்த தமது இரண்டு நாள் பயணத்தின் போது, அந்தமான் மற்றும் நிக்கோபார் கமாண்டின்  தலைமையகத்திற்கு நேரில் சென்றார். இந்தப் பயணத்தின்போது ஏ.என்.சி ஏர் மார்ஷல் சாஜு பாலகிருஷ்ணனுடன் அமைச்சர் விரிவாக கலந்துரையாடினார். இத்தகைய விவாதங்கள், அழகிய தீவுக்கூட்டத்தின் உத்தி சார்ந்த முக்கியத்துவத்தை எடுத்துக்காட்டியது.
ஐ.என்.எஸ் உத்க்ரோஷில் உள்ள சங்கல்ப் ஸ்மாரக்கில் நேதாஜி சுபாஷ் சந்திர போஸுக்கு அஞ்சலி செலுத்தி, அமைச்சர் தனது பயணத்தைத் தொடங்கினார். இதைத் தொடர்ந்து ராஜ் நிவாஸில் துணைநிலை ஆளுநர் அட்மிரல் டி.கே.ஜோஷியை  மரியாதை நிமித்தமாக அவர் சந்தித்தார்.
குடியரசுத் தலைவர் செயலகம்
டையுவில் பல்வேறு வளர்ச்சித் திட்டங்களை குடியரசுத் தலைவர் தொடங்கி வைத்தார்
டையுவில் பல்வேறு வளர்ச்சித் திட்டங்களுக்கு அடிக்கல் நாட்டி குடியரசுத் தலைவர் திரு ராம் நாத் கோவிந்த் இன்று  தொடங்கி வைத்தார்.
ஐ ஐ ஐ டி வடோதரா சர்வதேச வளாகம் டையு: மற்றும் கமலேஷ்வர் பள்ளி, கோக்லா ஆகியவற்றை குடியரசுத் தலைவர் திறந்து வைத்தார்.
சவுத்வாடியில் ஒரு பள்ளி கட்டிடம், டையு நகர சுவர்ப் பகுதியில் 1.3 கிலோ மீட்டர் நீளத்திற்கான பாரம்பரிய நடைபாதை உள்ளிட்டத் திட்டங்களுக்கு அடிக்கல் நாட்டினார்.
விழாவில் பேசிய குடியரசுத் தலைவர், யூனியன் பிரதேசத்தில் வளர்ச்சிப் பணிகளுக்கான முயற்சிகளை எடுக்கும் மக்களை பாராட்டினார்.
குடியரசுத் தலைவர் திரு ராம்நாத் கோவிந்த், டிசம்பர் 25 முதல் 28 வரை டையுவுக்கு பயணம் மேற்கொண்டிருக்கிறார்.
டிசம்பர் 28 அன்று குடியரசுத் தலைவர் புது தில்லிக்குத் திரும்புகிறார்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும்
https://pib.gov.in/PressReleasePage.aspx?PRID=1683794
------
(Visitor Counter : 182
சமூக நிதி மற்றும் அதிகாரமளித்தல் அமைச்சகம்
கைகளால் மலம் அள்ளும் நடைமுறைக்கு தடை
கைகளால் மலம் அள்ளுவோர் மற்றும் அவர்களுக்கான மறுவாழ்வு சட்டம் 2013 -ன்படி, கைகளால் மலம் அள்ளுவது 6.12.2013 முதல் தடை செய்யப்பட்டுள்ளது. இந்த நாளிலிருந்து, எந்தவொரு தனிநபரும், முகமையும், கைகளால் மலம் அள்ள எவரையும் ஈடுபடுத்தவோ, பணியமர்த்தவோ முடியாது. சட்டத்தை மீறுபவர்கள் மீது  பிரிவு 8-ல், இரண்டு ஆண்டு சிறை தண்டனை அல்லது ஒரு லட்சம் அபராதம் அல்லது இரண்டும் விதிக்கப்படும்.
தூய்மை இந்தியா திட்டத்தின்கீழ், அக்டோபர் 2 2014 முதல், கிராமப்புறங்களில் 10.99 கோடிக்கும் அதிகமான சுகாதாரக் கழிவறைகள் கட்டித் தரப்பட்டுள்ளன. நகர்ப்புறங்களில், சுகதாரமற்ற 62.65 கோடிக்கும் அதிகமான கழிவறைகள் சுகாதாரக் கழிவறைகளாக மாற்றப்பட்டுள்ளன. இந்த முயற்சி, கைகளால் மலம் அள்ளுவதை முடிவுக்கு கொண்டு வர பெரும் பங்காற்றியது. இத்துறையில் பணியாற்றுவோரிடமிருந்து கருத்துகளை பெற்ற பிறகு, இந்த நடைமுறையை தொடர்வது குறித்து, சமூக நீதி மற்றும் அதிகாரமளித்தல் அமைச்சகம் 24.10.200 அன்று தூய்மை பிரச்சாரம் செயலியை அறிமுகம் செய்தது. எந்தவொரு நபரும், சுகாதாரமற்ற கழிவறைகள், கைகளால் மலம் அள்ளுபவர்கள் பற்றிய விவரங்களை செயலியில் பதிவேற்றலாம். இந்த பதிவேற்றம் மாவட்ட நிர்வாகங்களால் கண்காணிக்கப்படுகிறது. இதுவரை எந்தவொரு சுகாதாரமற்ற கழிவறைகளும் உறுதி செய்யப்படவில்லை.
இதுகுறித்து தொடரப்பட்ட வழக்குகள் நிலுவையில் உள்ளதால், சரியான முடிவுக்கு வர முடியவில்லை.
இந்த தகவல்களை சமூக நீதி மற்றும் அதிகாரமளித்தல் துறையின் இணையமைச்சர் திரு.ராம்தாஸ் அத்வாலே, மக்களவையில் எழுத்துப்பூர்வமாக அளித்த பதிலில் குறிப்பிட்டுள்ளார்.
சிறப்பு சேவைகள் மற்றும் கட்டுரைகள்
அந்தமான் நிக்கோபார் தீவுகளின் போற்றப்படாத நாயகர்களை அடையாளம் காண மத்திய அரசு முயற்சி
இந்தியாவின் விடுதலைப் போராட்ட வரலாறு குறித்த புத்தகங்களில் இதுவரை தவற விடப்பட்ட, அந்தமான் நிக்கோபார் தீவுகளின் போற்றப்படாத, தலைவர்களை அடையாளம் காண மத்திய அரசு முயற்சி மேற்கொண்டுள்ளது.
சுதந்திரத்தின் அமிர்தப் பெருவிழாவை முன்னிட்டு, மத்திய அரசின் சார்பில் அந்தமான் நிக்கோபார் தீவுகளின் போர்ட் பிளேயரில் இந்திய சுதந்திர போராட்ட வரலாறு குறித்த புகைப்பட கண்காட்சி நடத்தப்பட்டு வருகிறது.
தாகூர் ஆசிரியர் பயிற்சி கல்லூரி அரங்கில் ஏற்பாடு செய்யப்பட்டுள்ள இந்தக் கண்காட்சியை அந்தமான் நிக்கோபார் தீவுகள் யூனியன் பிரதேச அரசின் கல்வி மற்றும் விளையாட்டு துறைக்கான முதன்மைச் செயலாளர் டாக்டர் ஏஞ்சல் பட்டி சவுஹான் துவக்கி வைத்தார்.
நிகழ்ச்சியில் பேசிய அவர், போற்றப்படாத நாயகர்கள் பற்றிய குறிப்புகள் புத்தகங்களாக வெளியிடப்பட்டிருப்பதை பாராட்டினார். இவை இந்தி, ஆங்கிலம் ஆகிய மொழிகளில் மட்டுமின்றி தமிழிலும் அச்சிடப்பட்டிருப்பது உள்ளூர் மக்களுக்கு மிகவும் வசதியானதாக இருக்கும் என்றார்.
சுதந்திரத்தின் அமிர்தப் பெருவிழாவை பிரதமர் திரு.நரேந்திர மோடி சபர்மதியில் தொடங்கியபோது, உலகம் முழுவதும் இதன் பின்னால் இருந்தது. காரணம் இந்தியா சுதந்திரம் பெறுவதற்கு ரத்தத்தையும், வியர்வையையும் சிந்தியவர்களையும், உயிர்த்தியாகம் செய்தவர்களையும் நினைவுகூர்வதாக இந்தப் பெருவிழா அமைந்திருப்பதாகவும் நம்மைப் பொறுத்தவரை இது தேசத்தின் பெருமிதமாகவும், முக்கியமானதாகவும் மட்டுமின்றி ஒவ்வொருவரின் பெருமிதமாகவும் உள்ளது என்று அவர் குறிப்பிட்டார்.
மத்திய அரசின் நலத்திட்டங்கள் அனைத்தும் கண்காட்சியில் இடம் பெற்றிருப்பதாகவும், அந்தமான் நிக்கோபார் யூனியன் பிரதேச அரசு பல்வேறு திட்டங்களுக்கு முன்னுரிமை அளித்து செயல்படுத்தி வருவதாகவும் டாக்டர் ஏஞ்சல் பட்டி சவுஹான் தெரிவித்தார்.
முன்னதாக கலை நிகழ்ச்சிகள் நடத்திய மாணவ, மாணவியருக்கு சான்றிதழ்களையும், பரிசுகளையும் அவர் வழங்கினார்.
இந்நிகழ்ச்சியில், பத்திரிக்கை தகவல் அலுவலக தென்மண்டல தலைமை இயக்குநர் எஸ். வெங்கடேஸ்வரா, சென்னை பத்திரிக்கை தகவல் அலுவலக கூடுதல் தலைமை இயக்குநர் எம். அண்ணாதுரை ஆகியோர் கலந்து கொண்டனர்.
இந்த கண்காட்சி மார்ச் 23 வரை பொதுமக்கள் பார்வைக்காக திறந்து வைக்கப்பட்டிருக்கும்.
மத்திய அரசின் தகவல் ஒலிபரப்பு துறை அமைச்சகம் சார்பில் பத்திரிக்கை தகவல் அலுவலகம் நடத்திய ஊடகவியலாளர் கருத்தரங்கமும், போர்ட் பிளேயரில் நடைபெற்றது.
போர்ட் பிளேயரில் உள்ள பல்வேறு ஊடகங்களைச் சேர்ந்த பத்திரிகையாளர்கள் இந்த கருத்தரங்கில் கலந்துகொண்டனர்.
அஞ்சல்துறை துணைக் கண்காணிப்பாளர் பிபி ஆச்சார்யா, போர்ட்பிளேயர் தொலைக்காட்சி நிலைய இயக்குநர் சுந்தரம், அகில இந்திய வானொலி இயக்குநர் மணி, உதவி இயக்குநர் கவ்ரவ், வேலூர் கள விளம்பர அலுவலர் எஸ் முரளி உள்ளிட்டோர் இந்த நிகழ்ச்சியில் கலந்து கொண்டு மத்திய அரசின் திட்டங்களை பொதுமக்களிடையே எவ்வாறு பிரபலப்படுத்துவது என்று ஊடகங்களுக்கு எடுத்துரைத்தனர்.
இந்த நிகழ்ச்சிக்கு தலைமை தாங்கிய சென்னை பத்திரிக்கை தகவல் அலுவலக கூடுதல் தலைமை இயக்குநர் எம் அண்ணாதுரை, போர்ட்பிளேயரை பொறுத்தவரையில் ஊடகங்களுக்கும், மத்திய அரசின் தகவல் தொடர்பு அமைப்புகளுக்கு இடையிலான இடைவெளியைக் குறைப்பதற்கு பல்வேறு முயற்சிகள் எடுக்கப்பட்டு வருவதாக கூறினார்.
நிகழ்ச்சியில் கலந்து கொண்ட ஊடகவியலாளர்கள் அந்தமான் நிக்போபார் தீவுகளில் பணியாற்றுவதில் உள்ள சிரமங்களை எடுத்துரைத்தனர்.
பிரதமர் அலுவலகம்
சிவில் விமானப் போக்குவரத்துத் துறை செயல்பாடுகள் குறித்து பிரதமர் திரு. மோடி ஆய்வு
இந்தியாவின் சிவில் விமானப் போக்குவரத்துத் துறையை இன்னும் செம்மையானதாக ஆக்க உதவும் திட்டங்கள் குறித்து பிரதமர் திரு நரேந்திர மோடி இன்று விரிவான ஆய்வு நடத்தினார். மக்களின் நேரத்தை மிச்சப்படுத்தும் வகையிலும், விமான நிறுவனங்களின் செலவுகளைக் குறைக்கும் வகையிலும் ராணுவ விவகாரங்கள் துறையின் ஒத்துழைப்புடன், பயண நேரத்தை செம்மையாகக் குறைப்பது, இந்தியாவின் வான்வழிப் பகுதியை செம்மையாகப் பயன்படுத்திக் கொள்வது என்று இந்தக் கூட்டத்தில் முடிவு செய்யப்பட்டது.
கூடுதல் வருமானம் ஈட்டவும், விமான நிலையங்களில் செயல் திறனை அதிகரிக்கவும், மேலும் 6 விமான நிலையங்களை பொதுத்துறை, தனியார் பங்களிப்பு  அடிப்படையில் ஒப்படைப்பதற்கான பணிகளை சிவில் விமானப் போக்குவரத்து அமைச்சகம் விரைவுபடுத்த வேண்டும் என்றும், இதற்கான ஒப்பந்தப்புள்ளிப் பணிகளை மூன்று மாதங்களுக்குள் தொடங்க வேண்டும் என்றும் தெரிவிக்கப்பட்டது.
மேலும் e-DGCA திட்டம் குறித்தும் ஆய்வு செய்யப்பட்டது. சிவில் விமானப் போக்குவரத்து தலைமை இயக்குநர் அலுவலகச் செயல்பாடுகளில் அதிக வெளிப்படைத்தன்மையை இது உருவாக்கும் என்றும், பல்வேறு உரிமங்கள் / அனுமதிகள் பெறுவதற்கான அவகாசம் குறைக்கப்படுவதால், தொடர்புடையவர்களுக்கு உதவிகரமாக இருக்கும் என்றும் தெரிவிக்கப்பட்டது.
சிவில் விமானப் போக்குவரத்து அமைச்சகம் மற்றும் அதன் கீழ் செயல்படும் அமைப்புகள் மூலம் மேற்கொள்ளப்பட்டுள்ள அனைத்து சீர்திருத்த முன்முயற்சிகளும், குறித்த காலத்துக்குள் முடிக்கப்பட வேண்டும் என்றும் கூட்டத்தில் முடிவு செய்யப்பட்டது.
இந்தக் கூட்டத்தில் உள்துறை அமைச்சர், நிதி அமைச்சர், சிவில் விமானப் போக்குவரத்து, நிதித்துறை இணை அமைச்சர்கள் மற்றும் மத்திய அரசின் உயரதிகாரிகள் கலந்து கொண்டனர்.
(
நுகர்வோர் நலன், உணவு மற்றும் பொது விநியோகம் அமைச்சகம்
உள்நாட்டு சந்தையில் சமையல் எண்ணெய்களின் விலையை குறைப்பதற்காக அவற்றின் சேமிப்புக்கான கட்டுப்பாட்டை மத்திய அரசு விதித்தது
முக்கிய முடிவொன்றை எடுத்துள்ள உணவு மற்றும் பொது விநியோகத் துறை, சமையல் எண்ணெய்கள் மற்றும் எண்ணெய் வித்துக்கள் மீது சேமிப்பு கட்டுப்பாடுகளை மார்ச் 31, 2022 வரை விதித்துள்ளது.
மத்திய அரசின் முடிவு உள்நாட்டு சந்தையில் சமையல் எண்ணெய்களின் விலையை குறைப்பதன் மூலம் நாடு முழுவதும் உள்ள நுகர்வோருக்கு பெரும் நிவாரணம் அளிக்கும்.
சமையல் எண்ணெய்களின் உள்நாட்டு விலைகளை மேலும் குறைக்கும் தொடர்ச்சியான முயற்சியின் ஒரு பகுதியாக, அனைத்து மாநிலங்களுடனும் இந்த உத்தரவை மத்திய அரசு பகிர்ந்துள்ளது.
இந்த உத்தரவின் கீழ், அனைத்து சமையல் எண்ணெய்கள் மற்றும் எண்ணெய் வித்துக்களின் சேமிப்பு வரம்பை, அந்தந்த மாநில அரசு/யூனியன் பிரதேச நிர்வாகம், மாநில/யூனியன் பிரதேசத்தின் இருப்பு மற்றும் நுகர்வு முறையின் அடிப்படையில் விதிவிலக்குகளுடன் முடிவு செய்யும்.
உணவு மற்றும் பொது விநியோகத் துறையின்  இணையதளத்தில் சமையல் எண்ணெய்கள் மற்றும் எண்ணெய் வித்துகளின் கையிருப்பு தொடர்ந்து பதிவேற்றப்படுவதை மாநில அரசுகள்/யூனியன் பிரதேச நிர்வாகங்கள் உறுதி செய்ய வேண்டும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1762631
------
(Visitor Counter : 193
ஆயுஷ்
பல்வேறு நோய்களுக்கு ஆயுஷ் முறையில் சிகிச்சை அளிப்பதை பிரபலப்படுத்துவதற்கான நடவடிக்கைகள்
நாடாளுமன்ற மாநிலங்களவையில் கேள்விகளுக்கு எழுத்து மூலம் பதிலளித்த மத்திய ஆயுஷ் இணை அமைச்சர் திரு மகேந்திரபாய் முஞ்சப்பாரா கீழ்காணும் தகவல்களை அளித்தார்.
ஆயுஷ் துறையில் சர்வதேச ஒத்துழைப்பை ஊக்குவிப்பதற்காக, சர்வதேச பிரச்சாரம், பல்வேறு நாடுகளுடன் இருதரப்பு மற்றும் பலதரப்பு பேச்சுவார்த்தைகள், வர்த்தக வசதியளித்தல், பிரத்யேக ஆயுஷ் ஏற்றுமதி ஊக்குவிப்புக் குழுவை நிறுவுதல், சர்வதேச கண்காட்சிகளில் பங்கேற்க தொழில்துறை மற்றும் மருத்துவமனைகளுக்கு ஆதரவு, உலக சுகாதர அமைப்பு மற்றும் ஐஎஸ்ஓ ஆகியவற்றுடன் இணைந்து தர நிலைகளை உருவாக்குவதற்கக நிபுணர்களை பல்வேறு நாடுகளுக்கு அனுப்புதல், முதலீடுகளுக்கு ஊக்கம், சர்வதேச அயுஷ் நிறுவனங்களை அமைத்தல், இந்தியாவின் ஆயுஷ் படிப்புகளைப் படிக்கும் வெளிநாட்டவருக்குக் கல்வி ஊக்கத்தொகை உள்ளிட்ட பல்வேறு நடவடிக்கைகளை ஆயுஷ் அமைச்சகம் எடுத்து வருகிறது.
ஆயுஷ் துறையின் மருத்துவச் சுற்றுலாவை ஊக்குவிப்பதற்காகவும், உலகத்தரம் வாய்ந்த நவீன ஆயுஷ் மருத்துவமனைகளை நிறுவுவதற்கு ஆதரவு அளிப்பதற்காகவும் சாம்பியன் சேவைகள் திட்டம் ஒன்றை அரசு உருவாக்கியுள்ளது. ஆயுஷ் சேவைகளை வழங்குவதற்காக 12.500 ஆயுஷ் சுகாதாரம் மற்றும் ஆரோக்கிய மையங்கள் ஆயுஷ்மான் பாரத் திட்டத்தின் கிழ் செயல்பட்டு வருகின்றன.
மருத்துவக் குணமுள்ளத் தாவரங்களின் பாதுகாப்பு, மேம்பாடு மற்றும் நீடித்த மேலாண்மைக்கான திட்டத்தை ஆயுஷ் அமைச்சகத்தின் தேசிய மருத்துவக் குணமுள்ளத் தாவரங்கள் வாரியம் செயல்படுத்தி வருகிறது.
ஏழு மாநிலங்களில் 24 மருத்துவத் தாவரங்கள் பாதுகாப்பு மற்றும் மேம்பாட்டு பகுதிகளுக்குத் திட்டம் சார்ந்த ஆதரவை தேசிய மருத்துவக் குணமுள்ளத் தாவரங்கள் வாரியம் வழங்கியுள்ளது. ரூ 940 லட்சத்திற்கு ஒப்புதல் அளிக்கப்பட்டு, ரூ 635.99 லட்சம் வழங்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்புகளைக் காணவும்:
https://pib.gov.in/PressReleasePage.aspx?PRID=1739452
https://pib.gov.in/PressReleasePage.aspx?PRID=1739453
-----
(Visitor Counter : 189
எஃகுத்துறை அமைச்சகம்
மத்திய பொதுத்துறை நிறுவனங்களின் நிலங்கள் குறித்து ஆய்வு செய்த அமைச்சர் திரு. ராம் சந்திர பிரசாத் சிங், நில ஆவணங்களை டிஜிட்டல் மயமாக்குமாறு வலியுறுத்தினார்
செயில் நிறுவனத்தின் ஒருங்கிணைந்த எஃகு ஆலைகள் மற்றும் இதர மத்திய எஃகு பொதுத்துறை நிறுவனங்களின் நில விஷயங்கள் குறித்து ஆய்வு செய்வதற்கான கூட்டம் ஒன்றுக்கு மத்திய எஃகுத்துறை அமைச்சர் திரு. ராம் சந்திர பிரசாத் சிங் தலைமை வகித்தார். மத்திய பொதுத்துறை எஃகு நிறுவனங்களின் தலைவர்கள் மற்றும் நிர்வாக இயக்குநர்கள் இதில் கலந்து கொண்டனர்.
மத்திய பொதுத்துறை எஃகு நிறுவனங்களிடம் இருக்கும் நிலம் தொடர்பான விஷயங்களைத் அமைச்சர் ஆய்வு செய்தார். ஆலைகள் மற்றும் சுரங்கங்களின எதிர்காலத் திட்டங்கள் மற்றும் விரிவாக்கத்திற்குத் தேவையான நிலங்கள், ஆக்கிரமிக்கப்பட்டுள்ள நிலங்கள், குத்தகைக்கு விடப்பட்ட நிலங்கள் மற்றும் இதர நிலங்கள் குறித்து அவர் ஆய்வு செய்தார்.
மத்திய எஃகு மற்றும் ஊரக வளர்ச்சித்துறை இணை அமைச்சர் திரு. ஃபக்கன் சிங் குலஸ்தே, எஃகுத்துறைச் செயலாளர் திரு. பிரதீப் குமார் உள்ளிட்டோர் கூட்டத்தில் பங்கேற்றனர்.
நிறுவனங்களுக்கு சொந்தமான நிலங்கள் மற்றும் கட்டிடங்களில் இருந்து ஆக்கிரமிப்பாளர்களையும், அங்கீகரிக்கப்படாதவர்களையும் வெளியேற்ற மத்திய பொதுத்துறை எஃகு நிறுவனங்கள் எடுத்து வரும் நடவடிக்கைகள் குறித்து அமைச்சருக்கு விளக்கப்பட்டது. நிலங்கள் மற்றும் கட்டிடங்களைப் பயனுள்ள வகையில் பொதுத்துறை நிறுவனங்கள் பயன்படுத்திக் கொள்வதற்காக ஆக்கிரமிப்புகளை விரைந்து களையுமாறு அமைச்சர் கேட்டுக்கொண்டார்.
நில ஆவணங்களை மின்னணுமயமாக்குமாறும், அவற்றைப் பாதுகாப்பாக வைக்குமாறும் அவர் வலியுறுத்தினார். மத்தியப் பொதுத்துறை நிறுவனங்களின் வசம் இருக்கும் நிலங்களை எதிர்காலத் தேவைகளுக்காக சிறப்பான முறையில் பயன்படுத்துவதற்கான முக்கியத்துவம் குறித்தும் அவர் பேசினார்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1754826
(Visitor Counter : 136
சுகாதாரம் மற்றும் குடும்ப நலத்துறை அமைச்சகம்
ஆயுஷ்மான் பாரத் டிஜிட்டல் இயக்கத்தின் கீழ் ஹேக்கத்தான் போட்டிக்கு தேசிய சுகாதார ஆணையம் ஏற்பாடு
ஆயுஷ்மான் பாரத் டிஜிட்டல் இயக்கம் தொடர்பாக பல்வேறு தரப்பினரின் சிந்தனைகள் மற்றும் புதிய கண்டுபிடிப்புகளை வெளிக்கொணரும் வகையில், அனைத்து தரப்பினரும் பங்கேற்கக்கூடிய முதலாவது ஹேக்கத்தான் போட்டியை தேசிய சுகாதார ஆணையம் போட்டியை நடத்தவுள்ளது. இந்த ஹேக்கத்தான் போட்டி, ‘சுற்று-1: ஒன்றிணைக்கப்பட்ட சுகாதார இடைமுகம்’ நிகழ்ச்சியுடன் தொடங்கி ஜூலை 14 முதல் 17 வரை நடைபெறவுள்ளது. இந்த ஹேக்கத்தான் ஒன்றிணைக்கப்பட்ட சுகாதார இடைமுகம் குறித்து சிறப்புக் கவனம் செலுத்துவதுடன், இந்தியாவில் உள்ள சுகாதாரத்துறை ஸ்டார்டப்களை ஓரணியில் திரட்டுவதோடு, புதிய தீர்வுகளை உருவாக்கும் விதமாக தனிநபர் மற்றும் அமைப்புகளை ஒருங்கிணைக்கும் நோக்கில் நடத்தப்படவுள்ளது. இந்த போட்டியில் வெற்றி பெறுவோருக்கு ரொக்கப்பரிசு வழங்கப்படவுள்ளது.
மேலும் விவரங்களுக்கு இதன் ஆங்கிலச் செய்திக் குறிப்பை காணவும் https://pib.gov.in/PressReleasePage.aspx?PRID=1836955
எரிசக்தி அமைச்சகம்
மத்திய மின்சார ஒழுங்குமுறை ஆணையத்தின் உறுப்பினராக மின்சாரத் துறை அமைச்சர் திரு ஆர் கே சிங் முன்னிலையில் திரு பிரவாஸ் குமார் சிங் பதவியேற்றார்
மத்திய மின்சார ஒழுங்குமுறை ஆணையத்தின் உறுப்பினராக திரு. பிரவாஸ் குமார் சிங்கிற்கு மத்திய மின்சாரத் துறை இணை அமைச்சர்  திரு ஆர் கே சிங் இன்று பதவி பிரமாணமும் ரகசிய காப்பு பிரமாணமும் செய்து வைத்தார்.
மின்சார ஒழுங்குமுறை ஆணையத்தின் உறுப்பினராக 2020 டிசம்பர் 16-ம் தேதியிட்ட உத்தரவின் மூலம் திரு. பிரவாஸ் குமார் சிங் நியமிக்கப்பட்டார்.
சட்டப்படிப்பு படித்துள்ள அவர், மத்திய மின்சார ஒழுங்குமுறை ஆணையத்தின் உறுப்பினராக நியமிக்கப்படுவதற்கு முன், ஜார்க்கண்ட் மாநில மின்சார ஒழுங்குமுறை ஆணையத்தின் உறுப்பினர்  ஆக இருந்தார்.
மின்சார ஒழுங்குமுறை ஆணையகங்கள் சட்டம் 1998-ன் கீழ் மத்திய மின்சார ஒழுங்குமுறை ஆணையத்தை இந்திய அரசு நிறுவியது. மின்சார ஒழுங்குமுறை ஆணையகங்கள் சட்டம் 1998-ஐ நீக்கிய மின்சார சட்டம் 2003-ன் நோக்கங்களுக்கான மத்திய ஆணையமாக மத்திய மின்சார ஒழுங்குமுறை ஆணையம் உள்ளது. தலைவர், ஆணையத்தின் அமைப்புசாரா உறுப்பினரான மத்திய மின்சார ஆணையம் உட்பட தலைவர் மற்றும் நான்கு இதர உறுப்பினர்களைக் கொண்டதாக இந்த ஆணையம் அமைந்துள்ளது.
மின்சார சட்டத்தின் படி, தேசிய மின்சாரக் கொள்கை, கட்டணக் கொள்கை ஆகியவற்றை வகுத்தல், மின்சாரத் துறையில் போட்டி, செயல்திறன் மற்றும் பொருளாதாரத்தை ஊக்குவித்தல், மின்சாரத் துறையில் முதலீடுகளை ஊக்குவித்தல் மற்றும் மத்திய ஆணையம் தொடர்பான இதர விஷயங்களில் மத்திய அரசுக்கு மத்திய மின்சார ஒழுங்குமுறை ஆணையம் ஆலோசனைகள் வழங்கும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1699910
(Visitor Counter : 269
ஆயுஷ்
இந்திய மருத்துவம், ஹோமியோபதிக்கான மருந்தக ஆணையத்தை ஆயுஷ் அமைச்சகத்தின் துணை அலுவலகமாக அமைக்க அமைச்சரவை ஒப்புதல்.
இந்திய மருத்துவம், ஹோமியோபதிக்கான மருந்தக ஆணையத்தை  ஆயுஷ் அமைச்சகத்தின் துணை அலுவலகமாக அமைக்க பிரதமர் நரேந்திர மோடி தலைமையிலான மத்திய அமைச்சரவை ஒப்புதல் அளித்துள்ளது. காசியபாத்தில் 1975-ஆம் ஆண்டு அமைக்கப்பட்ட இரண்டு மத்திய ஆய்வகங்களான இந்திய மருத்துவத்துக்கான மருந்தக ஆய்வகம்  மற்றும் ஹோமியோபதி மருந்தக ஆய்வகம் ஆகியவற்றை PCIM&H உடன் இணைப்பதன் மூலம் இது உருவாக்கப்படும்.
2010-இல் அமைக்கப்பட்ட இந்திய மருத்துவம், ஹோமியோபதிக்கான மருந்தக ஆணையம், ஆயுஷ் அமைச்சகத்தின் கீழ் இயங்கும் தன்னாட்சி பெற்ற அமைப்பாக தற்சமயம் உள்ளது. உள்கட்டமைப்பு வசதிகள், தொழில்நுட்பப் பணியாளர்கள் மற்றும் மூன்று அமைப்புகளின் நிதி வசதிகளை சிறப்பாகப் பயன்படுத்தவும், ஆயுர்வேதம், சித்த மருத்துவம், யுனானி மற்றும் ஹோமியோபதி மருந்துகளின் நிர்ணயிக்கப்பட்ட வெளிப்பாடுகளை மேம்படுத்தவும், அவற்றின் சிறப்பான ஒழுங்குமுறை மற்றும் தரக் கட்டுப்பாட்டுக்காகவும் இந்த இணைப்பு செய்யப்படுகிறது.
ஆயுஷ் மருந்துகளின் தர மேம்பாட்டுக்கும், மருந்தின் குணங்களையும், செய்யும் முறைகளையும் விளக்கும் நூல்களின் வெளியீட்டுக்கும் ஒன்றிணைந்த மற்றும் கவனம் மிகுந்த முயற்சிகளை மேற்கொள்ள இந்த இணைப்பு வழி வகுக்கும். மருந்துகள், அழகு சாதனப் பொருள்களுக்கான விதிகள், 1945-இல் தேவையான மாறுதல்களைச் செய்து, வழிவகைகளை உருவாக்குவதன் மூலம், இணைக்கப்பட்ட அமைப்பான இந்திய மருத்துவம், ஹோமியோபதிக்கான மருந்தக ஆணையம் மற்றும் அதன் ஆய்வகத்துக்கு சட்டப்பூர்வமான அங்கீகாரத்தை வழங்கவும் உத்தேசிக்கப்பட்டுள்ளது. சுகாதார சேவைகளுக்கான தலைமை இயக்குநர், மருந்துக் கட்டுப்பாட்டு அமைப்பின் தலைவர் மற்றும் மத்திய மற்றும் மாநில அரசுகளுக்கு மருந்துகள் தொடர்பாக ஆலோசனை வழங்க மருந்துகள், அழகு சாதனப் பொருள்களுக்கான சட்டம், 1940-இன் கீழ் அமைக்கப்பட்ட சட்டப்பூர்வ அமைப்பான ஆயுர்வேத, சித்த மருத்துவ மற்றும் யுனானி மருந்துகள் தொழில்நுட்ப ஆலோசனை வாரியம் ஆகியவற்றுடன் இது தொடர்பாக ஆலோசனை நடத்தப்பட்டுள்ளது. இணைக்கப்பட்ட நிறுவனத்தின் பதவிகளையும், படிநிலைகளையும் மாற்றியமைக்கும் திட்டத்துக்கு நிதி அமைச்சகத்தின் செலவுகள் துறை ஒத்துக்கொண்டுள்ளது.
(Visitor Counter : 220
நிதி அமைச்சகம்
பாரத ஸ்டேட் வங்கியின்  அங்கீகரிக்கப்பட்ட கிளைகளில் தேர்தல் பத்திரங்கள் விற்பனை
2018-ம் ஆண்டு ஜனவரி 2 ஆம் தேதியிட்ட தேர்தல் பத்திரத் திட்டத்தின்படி, தேர்தல் பத்திரங்களை இந்தியக் குடிமகனாக இருக்கும் நபர் அல்லது இந்தியாவில் இணைக்கப்பட்ட அல்லது நிறுவப்பட்ட ஒரு நபர் வாங்கலாம். ஒரு நபர் தனியாகவோ அல்லது பிற நபர்களுடன் கூட்டாகவோ தேர்தல் பத்திரங்களை வாங்க முடியும்.
மக்கள் பிரதிநிதித்துவச் சட்டம், 1951 இன் பிரிவு 29 ஏ இன் கீழ்  பதிவு செய்யப்பட்ட மற்றும் மக்களவை அல்லது மாநில சட்டமன்றத்திற்கான கடந்த பொதுத் தேர்தலில் பதிவான வாக்குகளில் ஒரு சதவீதத்திற்கும் குறையாத வாக்குகளைப் பெற்ற அரசியல் கட்சிகள் மட்டுமே தேர்தல் பத்திரங்களைப் பெற தகுதி பெற்றவையாகும். தேர்தல் பத்திரங்கள் அங்கீகரிக்கப்பட்ட வங்கியில் உள்ள வங்கிக் கணக்கு மூலமே தகுதிவாய்ந்த அரசியல் கட்சியால் பணமாக்கப்படும்.
பாரத ஸ்டேட் வங்கி  XXVIII மூன்றாம் கட்ட விற்பனையில், 04.10.2023 முதல் 13.10.2023 வரை அதன் 29 அங்கீகரிக்கப்பட்ட கிளைகள் மூலம் தேர்தல் பத்திரங்களை வெளியிடவும் பணமாக்கவும் அதிகாரம் வழங்கப்பட்டுள்ளது.
தேர்தல் பத்திரங்கள் வெளியிடப்பட்ட தேதியிலிருந்து பதினைந்து நாட்களுக்கு இது செல்லுபடியாகும். இந்தக் கால அவகாசம் முடிந்த பின்னர் தேர்தல் பத்திரம் டெபாசிட் செய்யப்பட்டால் எந்த அரசியல் கட்சிக்கும் பணம் செலுத்தப்படாது. தகுதிவாய்ந்த ஓர் அரசியல் கட்சி தனது கணக்கில் டெபாசிட் செய்த தேர்தல் பத்திரம் அன்றே வரவு வைக்கப்படும்.
தமிழ்நாடு மற்றும் புதுச்சேரிக்கு தேர்தல் பத்திரம் விற்பனை செய்வதற்கு, 336/166, தம்புச்செட்டித் தெரு, பாரிமுனை, சென்னை -600001- என்ற முகவரியில் உள்ள பாரத ஸ்டேட் வங்கிக் கிளை அங்கீகரிக்கப்பட்டுள்ளது.
சுற்றுலா அமைச்சகம்
“தேக்கோ அப்னா தேஷ்”  என்ற இணையதள தொடர் மூலமாக உலக பாரம்பரிய தினம் இன்று, மத்திய சுற்றுலா அமைச்சகத்தால் கொண்டாடப்பட்டது.
நமது பாரம்பரியத்தின் மனிதத் தன்மையின் மதிப்புகளும், மனமார்ந்த விருந்தோம்பலும், நமது நாட்டின் அடையாளங்கள்: திரு.பிரகலாத் சிங் படேல்
“உலக பாரம்பரிய தினம் 2020 இன்று இணைய வழி கருத்தரங்கு தொடர் மூலமாக மத்திய சுற்றுலா அமைச்சகத்தால் கொண்டாடப்பட்டது.
இந்த தொடரில், புராதன கோவில் நகரமான மாமல்லபுரம் பற்றிய நிகழ்ச்சியில், உலகின் பல்வேறு பகுதிகளிலிருந்தும் பங்கேற்றவர்களிடையே, மத்திய சுற்றுலா மற்றும் கலாச்சாரத்துறை அமைச்சர்  திரு பிரகலாத் சிங் படேல் உரையாற்றினார்.
இந்த இணையவழி தொடரில் புராதன கோவில் நகரமான மாமல்லபுரம் பற்றிய முதலாவது தொடர் கருத்தரங்கு நிகழ்ச்சியில் அங்குள்ள கோவில்களின் கட்டடக்கலை மற்றும் மத ரீதியிலான முக்கியத்துவம் குழு உறுப்பினர்களால் எடுத்துரைக்கப்பட்டது. இரண்டாவது இணையவழி கருத்தரங்க நிகழ்ச்சி Humayun's Tomb “ஹுமாயுன் சமாதி உள்ள இடத்தில் உலக பாரம்பரியம் மற்றும் தொடர் சுற்றுலா” என்பது பற்றியது. உலக பாரம்பரிய தலங்களின் முக்கியத்துவம் குறித்தும் Humayun's Tomb ஹுமாயுன் சமாதி மற்றும் அந்த வளாகத்தில் உள்ள இதர நினைவுச் சின்னங்களில் மேற்கொள்ளப்பட்ட பராமரிப்புப் பணிகள் பற்றியும் கருத்தரங்கில் பங்கேற்றவர்களுக்குத் தெரிவிக்கப்பட்டது.
இக்கருத்தரங்கில் பேசிய திரு படேல், நமது பாரம்பரியமும், கலாச்சாரமும் பழமையானது மட்டுமல்ல; மதிப்பற்றதாகவும் விளங்குகிறது என்பதை எடுத்துக் கூறினார். கோவிட் 19 நோய் ஏற்படுத்தியுள்ள நிலைமைகளை உலகமும் நமது நாடும் சந்தித்துவரும் இந்த நெருக்கடியான சமயத்தில், மனிதத் தன்மையின் மதிப்புகளும், மனமார்ந்த விருந்தோம்பலும் நம்மை வரையறுக்கின்றன. இவையே நாம் இப்போது இருக்கும் பாரம்பரிய நிலைக்கு நம்மை உருவாக்கியுள்ளன. மஹா உபநிஷத்தில் “வாசுதேவ குடும்பம்” “உலகமே நமது குடும்பம்” என்று கூறப்படும் ஸ்லோகத்தைக் குறிப்பிட்ட அவர், இந்தியாவில் தற்போது உள்ள வெளிநாட்டவர்களுக்கு அனைத்து உதவிகளையும் அளிப்பதன் மூலம், எளிமையையும் அன்பையும் கொண்டது இந்தியா என்பதை இந்தியா நிரூபித்திருக்கிறது என்று கூறினார்.
(Visitor Counter : 152
மனித வள மேம்பாட்டு அமைச்சகம்
கல்வியறிவின்மையை போக்குவதில் குழந்தைகளுக்கு முக்கிய பங்கு: திரு. பிரகாஷ் ஜவடேகர்
52வது சர்வதேச எழுத்தறிவு தினத்தை கொண்டாடும் வகையில் தேசிய அளவிலான விழா புதுதில்லியில் இன்று ஏற்பாடு செய்யப்பட்டது. இந்த விழாவில் மத்திய மனித வள மேம்பாட்டுத் துறை அமைச்சர் திரு. பிரகாஷ் ஜவடேகர் சிறப்பு விருந்தினராக கலந்து கொண்டார். அப்போது பேசிய அவர் நாடு சுதந்திரமடைந்து 70 ஆண்டுகள் நிறைவடைந்தும் அதிக எண்ணிக்கையிலான கல்வியறிவற்ற மக்களை காண்பதற்கு வருத்தமாக உள்ளது என்றார். நாட்டில் இருந்து கல்வியறிவின்மையை ஒழிக்க எழுத்தறிவு இயக்கம் நாடு முழுவதும் சமூக இயக்கமாக இருக்க வேண்டும். புதிய இந்தியாவை உருவாக்க இந்தியா உறுதிபூண்டுள்ளது என்றும் புதிய இந்தியா கல்வியறிவு பெற்ற இந்தியாவாக இருக்கும் என்றும் அவர் மேலும் கூறினார். உரிய நேரத்தில் இந்த இலக்கு எட்டப்படும் வகையில் தூயமை இந்தியா இயக்கம் போல் ஒரு தேசிய திட்டம் அறிமுகம் செய்யப்படும் என்றார் அவர்.
நமது நாட்டில் இருந்து கல்வியறிவின்மையை போக்குவதில் குழந்தைகளுக்கு முக்கியப் பங்கு இருப்பதாக அமைச்சர் குறிப்பிட்டார். அனைத்து மாணவர்களும் எழுத்தறிவில்லா தனது குடும்பத்தினருக்கு கல்வி புகட்ட முனவரவேண்டும் என்றும் இதனால் அவர்களும் படிக்கவும் எழுதவும் முடியும். வரும் ஆண்டுகளில் முழு எழுத்தறிவு என்ற இலக்கை நாம் எட்ட வேண்டும் என்றால் கல்வித் துறையில் நாம் இணைந்து செயல்படுவது அவசியம் என்றும் அவர் கூறினார். எழுத்தறிவற்றோர் கற்றல் வேகத்தை அதிகரிக்க, பாடங்கள் மற்றும் பயிற்றுவிக்கும் முறைகள் எளிமைப்படுத்தப்பட வேண்டும் என்றும் இதனால் அவர்களும் எளிதாக பயில முடியும் என்றும் அவர் யோசனை கூறினார்.
நாம் கல்வித் துறையை முழுமையான அளவில் மேம்படுத்த முயற்சி மேற்கொண்டு வருவதாகவும், சமீபத்தில் இதற்காக சமாக்ரா சிக்ஷா என்ற பள்ளிக் கல்விக்கான மாநிலங்களுக்கு அளிக்கும் ஆதரவை ஆரம்ப பள்ளி முதல் மேல்நிலைப்பள்ளி வரை விரிவாக்கம் செய்யும் ஒருங்கிணைந்த திட்டத்தை அறிமுகப்படுத்தி உள்ளோம் என அமைச்சர் கூறினார். இந்த திட்டத்தின் கீழ் சுமார் 10 லட்சம் பள்ளிகளுக்கு ரூ. 5000 முதல் 20000 வரை நூலக மானியம் அளிக்கப்பட்டு நூலகங்கள் வலுப்படுத்தப்படும். சமாக்ரா சிக்ஷாவின் கீழ் ஒவ்வொரு பள்ளிக்கும் விளையாட்டு கருவிகள் கிடைக்கும் என்றும் தொடக்கப்பள்ளிக்கு ரூ. 5000, நடுநிலைப்பள்ளிக்கு ரூ. 10000 மற்றும் உயர்நிலைப்பள்ளிகளுக்கும் மேல்நிலைப்பள்ளிகளுக்கும் ரூ. 25000 அளிக்கப்படும். பெண் குழந்தைகளை படிக்க வைக்க வேண்டும் என்ற பிரதமர் திரு. நரேந்திர மோடியின் உறுதிப்பாட்டை நிறைவேற்றும் வகையில் கஸ்தூரிபா காந்தி பாலிகா வித்யாலயா 6-8 வகுப்புகளில் இருந்து 8-12 வகுப்புகளாக விரிவுபத்தப்படும் என திரு. ஜவடேகர் கூறினார்.
மேலும் விவரங்களுக்கு : pib.gov.in
(Visitor Counter : 336
சுகாதாரம் மற்றும் குடும்ப நலத்துறை அமைச்சகம்
மாநிலங்கள், யூனியன் பிரதேசங்களிடம் 1.24 கோடி கொவிட் தடுப்பூசிகள் கையிருப்பு
நாடு தழுவிய தடுப்பூசித் திட்டத்தின் ஒரு பகுதியாக இந்திய அரசு இதுவரை, 32.92 கோடிக்கும் அதிகமான  கொவிட் தடுப்பூசி டோஸ்களை, மாநிலங்களுக்கும், யூனியன் பிரதேசங்களுக்கும், இலவசமாக வழங்கியுள்ளது.
இன்று காலை 8 மணி வரையிலான தரவுகளின் அடிப்படையில், மொத்தம் 31,67,50,891 டோஸ் தடுப்பூசி  பயன்படுத்தப்பட்டுள்ளன.
சுமார் 1.24 கோடி  கொவிட் தடுப்பூசி டோஸ்கள், மாநிலங்கள் மற்றும் யூனியன் பிரதேசங்களின் கையிருப்பில் உள்ளன.
அடுத்த மூன்று நாட்களில் கூடுதலாக 94,66,420 தடுப்பூசி டோஸ்களை மத்திய அரசு, மாநிலங்களுக்கும் யூனியன் பிரதேசங்களுக்கும் வழங்கவிருக்கிறது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1731873
-----
(